Príloha č. 2

**Obchodné podmienky dodania predmetu zákazky -Návrh zmluvy o Dielo**

**Zmluva o dielo**

**Uzavretá podľa § 563 a nasl. Obchodného zákonníka**

**medzi**

1. Objednávateľom: Psychiatrická nemocnica Veľké Zálužie

So sídlom: Rínok 334/48, 95135 Veľké Zálužie

Zastúpením: MUDr. Henrich Grác – riaditeľ

IČO: 00607274

DIČ: 2021103172

(ďalej ako „Objednávateľ“)

a (doplní uchádzač)

1. Zhotoviteľom:

So sídlom:

Zastúpením:

Bankové spojenie:

IČO:

DIČ:

IČ DPH:

E mail:

Tel:

Zapísaný v OR OS

(ďalej ako „Zhotoviteľ“)

Zmluvná strany sa dohodli na nasledujúcom:

**Preambula**

Zmluvné strany uzatvárajú túto Zmluvu ako výsledok verejného obstarávania na predmet zákazky „Rekonštrukcia administratívnej budovy – III. etapa“, ktoré realizoval objednávateľ postupom podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“).

**Článok I.**

**Všeobecná ustanovenia**

1. V tejto Zmluve „Dielo“ znamená:

Rekonštrukcia administratívnej budovy – III. etapa v Psychiatrickej nemocnici Veľké Zálužie v zmysle projektovej dokumentácie, ktorá bude dodaná Objednávateľom a v zmysle výkazu výmeru, ktorý je súčasťou tejto zmluvy. Jedná sa o projekt v rámci postupnej komplexnej sanácie a modernizácie danej administratívnej budovy. Zameraný je na nové funkčno-prevádzkové a stavebno-technické riešenie prvého nadzemného podlažia a spoločných komunikačných priestorov (chodba, kuchynka, sociálne zariadenia) administratívnej budovy a stavebná úprava na druhom nadzemnom podlaží (sadrokartónové priečky a iné stavebné úpravy s tým súvisiace, ktoré sú zahrnuté vo výkaz výmer). Rekonštrukciou bude zabezpečené aj zlepšenie sociálneho, pracovného a hygienického prostredie zamestnancov.

1. Detailná špecifikácia Diela je uvedená v prílohe č. 1 Výkaz – výmer a v Projektovej dokumentácii, ktorá bude poskytnutá Zhotoviteľovi.

**Článok II.**

**Predmet Zmluvy**

1. Zhotoviteľ sa zaväzuje vykonať pre Objednávateľa Dielo a Objednávateľ sa zaväzuje Dielo prevziať a zaplatiť za Zhotoviteľovi dohodnutú cenu diela.

**Článok III.**

**Vykonanie Diela**

1. Zhotoviteľ sa zaväzuje zhotoviť dielo v dohodnutom čase a odovzdá objednávateľovi:

- Termín začatia prác: deň sa doplní 1.5.2021

- Termín dokončenia prác: deň sa doplní 31.7.2021

1. Dielo bude možné realizovať v pracovných dňoch v pracovnom čase (čas sa doplní) hod. v mieste plnenia. Zmenu pracovného času a/alebo možnosť vykonávať Dielo aj v iných kalendárnych dňoch je oprávnený písomne dohodnúť za Objednávateľa vedúci prevádzkového oddelenia.
2. Miestom zhotovenia diela je Psychiatrická nemocnica Veľké Zálužie

- Administratívna budova, Rínok 334/48, 951 35 Veľké Zálužie.

**Článok IV.**

**Cena Diela**

1. Zhotoviteľ zhotoví celé dielo v rozsahu, kvalite a lehotách podľa tejto Zmluvy.

Dohodnutá zmluvná cena za zhotovenie Diela je stanovená v podrobnom opise

predmetu zákazky: t. j.

Cena celkom bez DPH €

DPH 20% €

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cena za Dielo celkom s DPH €

(slovom: eur, centov)

1. Cena Diela vrátane všetkého plnenia realizovaného na základe tejto Zmluvy, nárok na vyplatenie ktorej si Zhotoviteľ môže voči Objednávateľovi uplatniť, však bude určená podľa Zhotoviteľom skutočne realizovaných prác a ostatných plnení podľa tejto Zmluvy (stanoví sa ako súčet celkových cien všetkých položiek konštrukcií, prác a špecifikovaných materiálov, ktoré sú uvedené v Rozpočte podľa položiek), pričom takto určená Cena Diela môže byť rovnaká alebo nižšia ako Cena Diela dohodnutá ako maximálna.
2. Cena Diela je stanovená na základe Súťažných podkladov a podmienok ako cena maximálna pre rozsah prác v zmysle Projektovej dokumentácie a Zmluvy, ktorý je vecne a finančne vyjadrený v Rozpočte a je platná počas celej doby vykonávania Diela.
3. Cena Diela zahŕňa v sebe všetky nákladové položky vrátane hotových výdavkov, ktoré sú potrebné k vykonaniu Diela a k ostatnému plneniu, na ktoré je Zhotoviteľ povinný podľa tejto Zmluvy (najmä zabudovaný materiál a ostatné priame náklady, odpisy techniky, prevádzkové a správne poplatky, mzdy a iné odmeny, zisk ako aj ďalšie náklady Zhotoviteľa, ktoré môžu mať vplyv na výšku celkovej ceny, najmä stráženie, parkovanie, prevoz mechanizmov na miesto plnenia a z miesta plnenia, náklady na zriadenie, prevádzku a odstránenie zariadenia Staveniska, náklady na prípravu Staveniska, vytýčenie a sondáž podzemných vedení, nakladanie s odpadmi, vrátane likvidácie a nákladov za ich uloženie, náklady na zabezpečenie elektrickej energie, pitnej, úžitkovej a prímesovej vody (ak ich v zmysle Zmluvy znáša Zhotoviteľ), rozhodnutia, stanoviská a vyjadrenia dotknutých subjektov (ak ich v zmysle Zmluvy zabezpečuje Zhotoviteľ), nákladov na dočasné resp. trvalé uloženie stavebného a výkopového materiálu a náklady na vypracovanie všetkých dokumentov podľa Zmluvy, ktoré má vypracovať Zhotoviteľ).

**Článok V.**

**Fakturácia a platobné podmienky**

1. Objednávateľ Zhotoviteľovineposkytne žiaden preddavok. Predmet zákazky sa bude financovať formou bezhotovostného platobného styku v lehote splatnosti faktúry 30 kalendárnych dní odo dňa jej doručenia.
2. Zmluvné strany sa dohodli, že cenu za vykonané Dielo podľa článku IV. zaplatí Objednávateľ Zhotoviteľovi na základe faktúr. Zhotoviteľ je oprávnený vyhotoviť faktúry 1x mesačne v rozsahu vykonaných prác (v súlade s prílohou č. 1 zmluvy) a ich odsúhlasením technickým dozorom objednávateľa. Podkladom pre vyhotovenie každej faktúry a jej neoddeliteľnou súčasťou bude **súpis vykonaných prác.**
3. V súpisoch vykonaných prác bude uvedené množstvo merných jednotiek a ich ocenenie v súlade s objektovou a rozpočtovou skladbou, uvedenou v projektovej dokumentácii resp. vo výkaze výmere podľa Prílohy č. 1. *Súpis vykonaných stavebných prác bude odsúhlasený a potvrdený podpisom technického dozoru objednávateľa. Ak má súpis prác vady, objednávateľ ho do 5 pracovných dní vráti Zhotoviteľovi na prepracovanie.*
4. Faktúra musí obsahovať všetky náležitosti účtovného a daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra nebude obsahovať všetky náležitosti uvedené v ustanovení § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov, je Objednávateľ oprávnený takúto faktúru vrátiť na doplnenie alebo prepracovanie, a to bez zbytočného odkladu. V takomto prípade plynie nová lehota splatnosti odo dňa doručenia opravenej faktúry Objednávateľovi.
5. Zhotoviteľ Diela je povinný vystaviť faktúru za zhotovenie Diela najneskôr do piateho pracovného dňa v mesiaci, nasledujúceho po dni zhotovení Diela.

**Článok VI.**

**Ďalšie práva a povinnosti zmluvných strán**

* + - 1. Zhotoviteľ vyhlasuje, že je oprávnený vykonávať činnosti uvedené v predmete tejto Zmluvy a je plne kvalifikovaný na zhotovenie Diela. Zhotoviteľ sa zároveň zaväzuje, že Dielo vykoná úplne, správne a včas, s využitím všetkých dostupných technických a technologických poznatkov a vedomostí a s odbornou starostlivosťou.

1. Zmluvné strany sa dohodli, že Objednávateľ bude vykonávať kontrolu dodržania podmienok tejto zmluvy vo všetkých veciach súvisiacich s prípravou a realizáciou diela podľa tejto Zmluvy. Výkon týchto činností nenahrádza činnosť Zhotoviteľa podľa tejto Zmluvy, ani zhotoviteľovu zodpovednosť za plnenie povinností súvisiacich s realizáciou Diela.
2. Zhotoviteľ je povinný vykonať Dielo vo vlastnom mene, na vlastnú zodpovednosť, na vlastné náklady a dodržiavať všetky bezpečnostné a protipožiarne opatrenia v zmysle príslušných platných právnych predpisov, noriem a požiadaviek objednávateľa. Zhotoviteľ zabezpečuje bezpečnosť a ochranu zdravia pri práci svojich pracovníkov a bezpečnú prevádzku svojich technických zariadení v priebehu vykonávania Diela v zmysle platných právnych predpisov Slovenskej republiky.
3. Zhotoviteľ je povinný viesť Stavebný denník podľa § 46d zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, do ktorého bude zapisovať všetky skutočnosti rozhodujúce pre zhotovenie Diela.
4. Zhotoviteľ je povinný v priebehu realizácie Diela sledovať obsah Stavebného denníka, zúčastňovať sa pracovných a kontrolných porád a vykonávať potrebné opatrenia v lehote dohodnutej v Stavebnom denníku.
5. Ak by pri zhotovovaní Diela malo dôjsť k zakrytiu dovtedy vykonaných činností alebo častí diela, je Zhotoviteľ povinný vyzvať Objednávateľa na kontrolu realizácie Diela písomne v Stavebnom denníku *3 pracovné dni* vopred. Ak Zhotoviteľ nesplní uvedenú povinnosť, je povinný umožniť Objednávateľovi vykonanie dodatočnej kontroly a znášať náklady s tým spojené.
6. Zhotoviteľ určil Stavbyvedúceho, ktorý zodpovedá za realizované práce a dodávky s preukázateľnou odbornou kvalifikáciou s odborným zameraním na „Inžinierske stavby“. Funkciou stavbyvedúceho zhotoviteľ poveril ........
7. Zhotoviteľ je pri vykonávaní diela ďalej povinný:
8. na svoje náklady zabezpečiť dodávku tovaru a materiálu potrebného na realizáciu diela a jeho dopravu,
9. na svoje náklady naložiť, odviesť a uložiť na príslušnú organizovanú skládku odpadu obalový a iný materiál vzniknutý pri plnení diela podľa tejto Zmluvy v zmysle zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov, zabezpečiť vyčistenie priestorov staveniska po skončení vykonávania diela. Ak Zhotoviteľ nesplní uvedenú povinnosť, Objednávateľ zabezpečí tieto činnosti u tretích osôb na náklady Zhotoviteľa,
10. zabezpečiť, aby všetky prvky, mechanizmy a strojné zariadenia použité na vyhotovenie Diela spĺňali požiadavky bezpečnej prevádzky, ako aj zabezpečiť bezpečný technický stav strojných a technologických zariadení používaných počas realizácie Diela,
11. zabezpečiť, aby osoby vykonávajúce predmet diela mali všetky legislatívou predpísané školenia a skúšky súvisiace s ich pracovným zaradením pri realizácii predmetu plnenia tejto zmluvy Zhotoviteľom,
12. zodpovedať za poškodenie alebo zničenie Diela alebo jednotlivých častí diela až do odovzdania celého Diela podľa tejto Zmluvy Objednávateľovi, ktoré spôsobil on alebo jeho zamestnanci,
13. dodržať všetky všeobecne záväzné právne predpisy, stanoviská a vyjadrenia štátnych orgánov, ako aj záväzné i doporučené STN súvisiace s predmetom tejto Zmluvy, Zhotoviteľ je pri tom povinný postupovať v súlade s platnými právnymi predpismi a ostatnými všeobecne záväznými predpismi, najmä:
14. na zaistenie bezpečnosti a ochrany zdravia pri práci a ochrany pred požiarmi (zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, nariadením vlády Slovenskej republiky č. 396/2006 Z. z. o minimálnych bezpečnostných a zdravotných požiadavkách na Stavenisko a vyhláškou Ministerstva práce, sociálnych vecí a rodiny Slovenskej republiky č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení neskorších predpisov),
15. predpismi upravujúcimi bezpečnosť na cestných úsekoch,
16. hygienickými predpismi,
17. predpismi o bezpečnosti technických zariadení, predpismi o ochrane životného prostredia a ostatnými súvisiacimi právnymi predpismi,
18. usporiadať svoje zariadenia, materiál a odpad na Stavenisku tak, aby nebola rušená prevádzka Objednávateľa v objekte,
19. do piatich dní od zániku jeho záväzku vykonať dielo podľa tejto Zmluvy alebo od zrušenia tejto zmluvy vypratať a uvoľniť Stavenisko.
20. Zhotoviteľ je povinný pri plnení tejto Zmluvy riadiť sa pokynmi Objednávateľa, s ktorými ho Objednávateľ oboznámil a obstarať si všetky potrebné informácie, ak z ich povahy nevyplýva, že ich má poskytnúť Objednávateľ. V prípade, ak Objednávateľ poskytne zhotoviteľovi nevhodné pokyny, je zhotoviteľ povinný na ich nevhodnosť bezodkladne písomne upozorniť Objednávateľa. V prípade, ak bude Objednávateľ na ich realizácii trvať, zhotoviteľ nezodpovedá za škodu spôsobenú týmito nevhodnými pokynmi.
21. Zhotoviteľ nesmie svojou činnosťou v priebehu realizácie Diela poškodiť objekt Objednávateľa a v prípade poškodenia je povinný uviesť poškodenú časť objektu Objednávateľa bezodkladne a na svoje náklady do pôvodného stavu pred jej poškodením.
22. Zhotoviteľ je povinný predložiť Objednávateľovi nasledovné dokumenty preukazujúce kvalitu vykonaných prác a dodávok od začiatku vykonávania Diela až do ukončenia diela:
23. osvedčenia o akosti použitých materiálov, záručné listy, atesty výrobkov, revízne správy a certifikáty, ak sa vyžadujú,
24. doklady o odstránení prípadných vád a nedorobkov,
25. Zhotoviteľom potvrdenú dokumentáciu skutočného vyhotovenia,
26. kópiu stavebného denníka,
27. potvrdenie správcov skládok o prijatí stavebného odpadu,
28. V súvislosti s realizáciou Diela zabezpečí Zhotoviteľ aj poistenie svojich vecí, prác a činností, materiálov, strojov a zariadení zhotoviteľa na stavbe, svoju zodpovednosť za škody, spôsobené pri vykonávaní Diela a ďalších činností na stavbe Objednávateľovi alebo tretím osobám, ako i poistenie zodpovednosti za vady Diela Zhotoviteľa a poistenie škody spôsobenej Objednávateľovi alebo tretej osobe vadným vykonaním Diela. Zhotoviteľ sa zaväzuje ku dňu začatia realizácie Diela predložiť Objednávateľovi platnú a účinnú poistnú zmluvu na poistenie zodpovednosti za škodu vzniknutú v súvislosti s poskytovaním plnenia podľa tejto Zmluvy na minimálnu poistnú sumu vo výške celkovej ceny diela a preukázať, že má uhradené poistné za obdobie podľa predmetnej poistnej zmluvy.
29. Zhotoviteľ je povinný nahlasovať písomne včas a riadne poisťovni všetky poistné udalosti, ktoré sa týkajú jeho činnosti, materiálov, pracovníkov na Stavenisku, ako aj nahlasovať ich subjektom určeným príslušným právnym predpisom a Objednávateľovi.
30. Zhotoviteľ sa zaväzuje byť riadne zapísaný v registri partnerov verejného sektora po dobu trvania tejto Zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**zákon o registri partnerov verejného sektora**“). Zhotoviteľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) siedmy bod zákona o registri partnerov verejného sektora boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo zákona o registri partnerov verejného sektora. Zhotoviteľ je povinný na požiadanie objednávateľa predložiť všetky zmluvy so subdodávateľmi.
31. Zhotoviteľ najneskôr 3 pracovné dni pred začatím realizácie diela predloží Objednávateľovi zoznam všetkých pracovníkov, ktorí budú na Diele pracovať a evidenčné čísla vozidiel, ktoré sa budú pohybovať počas realizácie Diela v mieste plnenia.
32. Objednávateľ je povinný poskytnúť Zhotoviteľovi všetku súčinnosť, ktorá je potrebná na riadne plnenie jeho záväzkov vyplývajúcich z tejto Zmluvy.
33. Objednávateľ sa zaväzuje:
34. odovzdať Zhotoviteľovi Stavenisko najneskôr do 14 dní odo dňa nadobudnutia účinnosti tejto Zmluvy, ak sa Zmluvné strany nedohodnú inak; o odovzdaní a prevzatí Staveniska bude vyhotovený záznam podpísaný osobami oprávnenými rokovať vo veciach technických za obidve Zmluvné strany,
35. oboznámiť zhotoviteľa s vnútorným prevádzkovým režimom miesta plnenia a príslušnými internými predpismi najneskôr do okamihu odovzdania Staveniska,
36. po celú dobu, po ktorú má Zhotoviteľ vykonávať Dielo podľa tejto Zmluvy zabezpečiť riadny prístup pre vykonávanie Diela zamestnancom Zhotoviteľa.
37. Objednávateľ je povinný sledovať prostredníctvom oprávnených zástupcov obsah Stavebného denníka a k zápisom v ňom uvedeným sa vyjadrovať bez zbytočného odkladu.
38. Objednávateľ poskytne Zhotoviteľovi bezodplatne podiel na nasledovných službách: zdroj elektrickej energie o potrebnej kapacite a zdroj vody na stavenisku.

**Článok VII.**

**Stavenisko**

1. Zhotoviteľ je povinný prevziať Stavenisko od Objednávateľa alebo ním poverenej osoby najneskôr v deň, v ktorý je Zhotoviteľ povinný začať s realizáciou Rekonštrukčných prác na Diela podľa bodu 1 článku III. tejto Zmluvy. Objednávateľ sa zaväzuje písomne (emailom) vyzvať Zhotoviteľa minimálne 3 pracovné dni vopred na odovzdanie Staveniska s tým, že uvedie aspoň dva možné termíny, kedy sa odovzdanie môže uskutočniť, pričom časový odstup medzi jednotlivými termínmi musí byť aspoň 24 hodín. Zhotoviteľ je povinný bez zbytočného odkladu oznámiť Objednávateľovi, v ktorom z Objednávateľom navrhnutých termínov sa uskutoční odovzdanie Staveniska.
2. Pokiaľ Zhotoviteľ do 3 dní odo dňa doručenia výzvy na odovzdanie Staveniska Objednávateľom neoznámi Objednávateľovi, ktorý z Objednávateľom uvedených termínov odovzdania Staveniska podľa bodu 1 článku VII. tejto Zmluvy si vyberá na odovzdanie Staveniska platí, že Stavenisko sa odovzdá v neskorší z dní uvedených vo výzve Objednávateľa podľa bodu 1 tohto článku.
3. V deň odovzdania Staveniska sú Zmluvné strany povinné zúčastniť sa na jeho odovzdaní a prevzatí a podpísať Protokol o prevzatí Staveniska.
4. Pokiaľ sa Zhotoviteľ nedostaví v dohodnutý deň na odovzdanie Staveniska, resp. pokiaľ sa Zhotoviteľ zúčastní odovzdávania Staveniska ale bez relevantného dôvodu odmietne Stavenisko prevziať, Objednávateľ alebo ním poverená osoba je oprávnený podpísať Protokol o prevzatí Staveniska sám, pričom v Protokole o prevzatí Staveniska vyznačí skutočnosť, že Zhotoviteľ sa na odovzdaní Staveniska nezúčastnil alebo ho bez relevantného dôvodu odmietol prevziať. Za relevantný dôvod sa považuje nesplnenie podmienok podľa § 43i ods. 3) a 4) Stavebného zákona. Objednávateľ Protokol o prevzatí Staveniska podpíše a následne jeden originál Protokolu o prevzatí Staveniska doručí Zhotoviteľovi.
5. Zmluvné strany sa dohodli, že dňom podpísania Protokolu o prevzatí podľa bodu 3 a 4 článku VII. Tejto Zmluvy sa považuje Stavenisko Objednávateľom za odovzdané a Zhotoviteľom za prevzaté.
6. Objednávateľ pri odovzdávaní a prevzatí Staveniska odovzdá Zhotoviteľovi jedno originálne vyhotovenie Projektovej dokumentácie a všetky príslušné stanoviská, rozhodnutia, ktoré sú potrebné pre realizáciu Diela a ktoré má Objednávateľ k dispozícii ku dňu podpísania Protokolu o prevzatí Staveniska.
7. Pracovníci Objednávateľa sú oprávnení vstupovať na Stavenisko, len pokiaľ na Stavenisku vykonávajú práce podľa pokynov Zhotoviteľa alebo sú poverení funkciou stavebného dozoru alebo inou kontrolnou a dozornou činnosťou a preukážu sa príslušným oprávnením vydaným Objednávateľom alebo služobným preukazom Objednávateľa. Iné osoby musia mať okrem oprávnenia na Stavenisku zabezpečené aj sprevádzanie Objednávateľom.
8. Zhotoviteľ je povinný:
9. udržiavať na Stavenisku a príjazdových komunikáciách a na prenechaných inžinierskych sieťach čistotu a poriadok a odstraňovať odpady a nečistoty vzniknuté jeho činnosťou,
10. vypratať Stavenisko do 14 kalendárnych dní odo dňa odovzdania Diela a všetkého zmluvného plnenia bez vád a nedorobkov Diela.
11. Zhotoviteľ je povinný zabezpečiť riadenie realizácie Diela prostredníctvom Stavbyvedúceho v zmysle § 46 Stavebného zákona. Zhotoviteľ je povinný uviesť v Protokole o prevzatí Staveniska meno a priezvisko Stavbyvedúceho a iných osôb (pokiaľ také existujú) oprávnených vykonávať zápis v Stavebnom denníku a viesť zhotovenie Diela v zmysle Stavebného zákona.
12. Zhotoviteľ je povinný oznámiť Objednávateľovi každú zmenu v osobe Stavbyvedúceho a iných osôb oprávnených vykonávať zápis v Stavebnom denníku, najneskôr v lehote do 5 dní odo dňa vykonania zmeny týchto osôb.
13. Objednávateľ je povinný uviesť v Protokole o prevzatí Staveniska meno a priezvisko Stavebného dozoru v súlade so Stavebným zákonom a iných osôb (pokiaľ také existujú) oprávnených vykonávať zápis v Stavebnom denníku.

**Článok VIII.**

**Stavebný dozor**

1. Stavebný dozor Objednávateľa pre vykonanie Diela bude vykonávať osoba s platným osvedčením.
2. Objednávateľ oznámi Zhotoviteľovi meno a priezvisko osoby, ktorá bude vykonávať Stavebný dozor Objednávateľa pre vykonanie Diela a to najneskôr v deň odovzdania Staveniska podľa bodu 3 čl. VII. alebo bodu 4 čl. VII. tejto Zmluvy, ktorého údaje budú uvedené v Protokole o prevzatí Staveniska. Každú zmenu v osobe Stavebného dozoru je Objednávateľ povinný oznámiť Zhotoviteľovi bez zbytočného odkladu.
3. Stavebný dozor je oprávnený najmä:
4. vykonávať technickú, vecnú, cenovú, zmluvnú (v rozsahu ustanovení Stavebného zákona) kontrolnú činnosť počas predprojektovej a projektovej prípravy aj počas uskutočňovania Diela,
5. v mene Objednávateľa odovzdať Zhotoviteľovi Stavenisko,
6. sledovať spôsob a postup realizácie Diela a zaznamenávať ho v Stavebnom denníku, sledovať, či sa Rekonštrukčné práce a ostatné plnenie podľa Zmluvy vykonávajú podľa Projektovej dokumentácie, podľa tejto Zmluvy, dohovorených podmienok, *STN/EN, ISO,* všeobecne záväzných právnych predpisov a v súlade s rozhodnutiami Orgánov verejnej správy, vyžadovať plnenie podľa Zmluvy,
7. dozerať na riadnu inštaláciu a prevádzku technického vybavenia na stavbe, vhodnosť ich použitia a odborné uskladnenie strojov a zariadení,
8. dokumentovať priebeh Rekonštrukčných prác, pracovné postupy, techniku a Pracovníkov, vykonávanie kontrol a kontrolných skúšok, oprávnené osoby na výkon kontroly na mieste, formou fotografií a iných médií (dokumentovanie Rekonštrukčných prác Stavebným dozorom nemá vplyv na povinnosť Zhotoviteľa vyhotovovať fotodokumentáciu o priebehu Rekonštrukčných prác),
9. vykonávať kvalitatívno-technickú kontrolu realizovaných Rekonštrukčných prác, najmä skúšky použitých materiálov, výrobkov a technológií,
10. dávať súhlas na začatie realizácie rozličných prác a v spolupráci s autorom projektu Diela riešiť technické otázky (napr. nevyhnutné zmeny), pričom v plnej miere zastupuje investora tak, aby celkové náklady Diela neprekročili schválený Rozpočet, nepredlžovala sa lehota vykonania Diela a nezhoršovali sa parametre Diela. Stavebný dozor nie je oprávnený za Objednávateľa odsúhlasovať akúkoľvek zmenu položiek Rozpočtu,
11. preberať od Zhotoviteľa a kontrolovať súpisy vykonaných Rekonštrukčných prác, zisťovacie protokoly, hmotné veci, listiny a najmä dodacie listy, atesty, certifikáty osvedčenia, protokoly o skúškach použitých materiálov a technológií, originály alebo úradne overené kópie rozhodnutí úradov, súdov, iných orgánov, ktoré tvoria podklad fakturácie,
12. priebežne kontrolovať časti Diela, ktoré sa v ďalšom postupe zakryjú alebo sa stanú neprístupnými, sledovať preberanie Rekonštrukčných a evidovať výsledky kontrol v Stavebnom denníku, vyžadovať doklady o preukázaní zhody výrobkov,
13. kontrolovať dodržiavanie odporúčaných technologických postupov, do Stavebného denníka vykonávať zápisy o odchýlkach a vyžadovať nápravu, v spolupráci so Zhotoviteľom navrhovať a robiť opatrenia na odstránenie prípadných vád a nedorobkov, ktoré sa vyskytnú v priebehu vykonávania Diela,
14. dozerať na použitie správnych a kvalitných materiálov a výrobkov ako aj na ich odborné uskladnenie, kontrolovať, či Zhotoviteľ riadne vykonáva kontrolu kvality, predpísané skúšky materiálov, konštrukcií a prác a dodávok (atesty, protokoly). Na vyžiadanie mu musia byť predložené výkresy, vzorky materiálov a iné podklady súvisiace so zhotovením Diela,
15. dohliadať na bezpečnosť a ochranu zdravia pri práci, na bezpečnosť staveniskovej prevádzky vzhľadom na okolie – či nedochádza k ohrozeniu alebo poškodeniu životného prostredia a či nie sú ohrozené iné verejné záujmy,
16. vykonávať opatrenia na odvrátenie alebo obmedzenie škôd hroziacich v súvislosti s Rekonštrukčnými prácami, vplývať na odstránenie nedostatkov, ktoré na stavbe zistil,
17. sledovať vedenie Stavebného denníka po celý čas realizácie Diela, od prvého dňa prípravných prác na Stavenisku až do dňa podpisu Protokolu o odovzdaní a prevzatí Diela bez zjavných vád a nedorobkov; na nedostatky zistené v priebehu realizácie Rekonštrukčných prác Stavebný dozor upozorňuje zápisom do Stavebného denníka, a to bez omeškania, vrátane pripomienok k zápisom vykonaným zo strany Zhotoviteľa, resp. ním poverenej osoby,
18. kontrolovať a potvrdzovať odstránenie vád Diela zistených počas vykonávania Diela, dohodnúť termíny ich odstránenia, vyjadrovať sa k zmene termínov,
19. v prípade nutnosti, t. j. pri hroziacom vzniku škôd veľkého rozsahu v zmysle § 125 ods. 1 zákona číslo 300/2005 Z. z. (trestného zákona), nedodržaní pravidiel o bezpečnosti a ochrane zdravia pri práci, dať pracovníkom príkaz prerušiť prácu, pokiaľ zodpovedný zástupca Zhotoviteľa nie je dosiahnuteľný a ak je ohrozená bezpečnosť uskutočňovaného Diela, život alebo zdravie pracovníkov na stavbe alebo ak hrozia iné vážne škody, v prípade nedodržania technologických postupov, príslušných noriem, kvality prác alebo nedodržania bezpečnosti práce, môže realizáciu Rekonštrukčných prác aj zastaviť,
20. v mene Objednávateľa kontrolovať a potvrdzovať vecnú a cenovú správnosť a úplnosť oceňovaných podkladov a platobných dokladov a dokumentov predložených Zhotoviteľom, aby sa Objednávateľovi účtovali len tie práce a dodávky, ktoré boli skutočne zrealizované,
21. po ukončení Diela preberať od Zhotoviteľa podklady na odovzdanie a prevzatie dokončeného Diela, kontrolovať vypratanie Staveniska.
22. Stavebný dozor pri výkone svojej činnosti nie je v žiadnom prípade oprávnený meniť podmienky dohodnuté pre realizáciu Diela v Zmluve a vo východiskových podkladoch pre vykonanie Diela. Stavebný dozor je oprávnený dávať k zmene Zmluvy zápisom do Stavebného denníka len svoje návrhy a stanoviská, pre zmenu Zmluvy však takýto návrh musí odsúhlasiť Objednávateľ a dohodnúť sa na zmene Zmluvy so Zhotoviteľom v súlade s touto Zmluvou.
23. Zhotoviteľ je povinný pri vykonaní Diela používať len materiály, výrobky alebo technológie, ktoré sú plne v súlade s STN/EN, ISO a iným certifikátom platným v Slovenskej republike. V prípade, ak výsledok skúšky uskutočnenej v zmysle tejto Zmluvy preukáže, že materiály, výrobky alebo technológie nevyhovujú stanoveným parametrom v rámci STN/EN, ISO, certifikátom a pod. platným v SR alebo dohodnutým v tejto Zmluve, Zhotoviteľ je povinný v primeranej lehote stanovenej Objednávateľom nahradiť materiály, výrobky a technológie tak, aby spĺňali predpísané parametre a následne vykonať predpísané kontrolné skúšky a uhradiť náklady na ne.
24. Objednávateľ je oprávnený vykonať kontrolu priebehu Rekonštrukčných prác na kontrolných dňoch určených na základe dohody Zmluvných strán, kedykoľvek to povaha veci bude vyžadovať. Zmluvné strany sa zaväzujú zúčastňovať sa kontrolných dní. V prípade, ak sa Zhotoviteľ, resp. ním poverená osoba nezúčastní kontrolných dní v dohodnutý deň, Stavebný dozor je oprávnený vykonať kontrolu Rekonštrukčných prác samostatne a zistené nedostatky zapísať do Stavebného denníka.
25. Bez ohľadu na bod 6 tohto článku Zmluvy je Stavebný dozor v prípade potreby oprávnený vykonať kontrolu priebehu Rekonštrukčných prác aj mimo dohodnutých kontrolných dní.
26. Stavebný dozor je oprávnený vykonávať počas realizácie Diela na stavbe kontrolné merania. Ak Stavebný dozor na základe vykonaných meraní zistí, že vykonané Rekonštrukčné práce sa nezhodujú s Projektovou dokumentáciou dodanou Objednávateľom v parametroch – výškové, polohové alebo smerové osadenie, je oprávnený od Zhotoviteľa požadovať vykonanie nápravy a Zhotoviteľ je povinný zistené nedostatky odstrániť a požadovanú nápravu vykonať.
27. Ak považuje Zhotoviteľ pokyny Stavebného dozoru za neoprávnené alebo neúčelné, je povinný uplatniť svoje výhrady zápisom v Stavebnom denníku. Na základe písomného pokynu Objednávateľa (nie Stavebného dozoru) je Zhotoviteľ povinný tieto práce napriek svojim výhradám vykonať.
28. Objednávateľ má právo, v prípade sporu alebo inej oprávnenej potreby, nechať vypracovať znalecký posudok k prevereniu kvality Diela. V prípade, že výsledok znaleckého posudku preukáže oprávnenosť pochybností, či námietok Objednávateľa, Zhotoviteľ je povinný nahradiť Objednávateľovi náklady na vyhotovenie znaleckého posudku.
29. Zhotoviteľ je povinný zabezpečiť účasť svojich zamestnancov na preverovaní svojich dodávok a prác, ktoré vykonáva Stavebný dozor a urobiť okamžité opatrenia na odstránenie vytknutých vád a odchýlok od dohodnutej dokumentácie.
30. Zhotoviteľ sa zaväzuje nevykonávať zmeny dohodnutých Rekonštrukčných prác bez predchádzajúceho písomného súhlasu Stavebného dozoru alebo písomného súhlasu alebo písomného súhlasu Stavebného dozoru uvedeného v Stavebnom denníku. Tým nie je dotknuté ustanovenie bodu 4 tohto článku tejto Zmluvy.
31. Zhotoviteľ je povinný bez zbytočného odkladu na vlastné náklady odstrániť, prípadne napraviť (dať do riadneho stavu) Rekonštrukčné práce uskutočnené v rozpore s požadovanou kvalitou, rozsahom a podmienkami tejto Zmluvy, na ktoré ho Stavebný dozor upozornil v Stavebnom denníku.
32. Pre odstránenie akýchkoľvek pochybností Zmluvné strany vyhlasujú, že skutočnosť, že Objednávateľ alebo Stavebný dozor skontroloval výkresy, výpočty, dodávky, vzorky a práce vykonané v priebehu vykonávania Diela, nezbavuje Zhotoviteľa zodpovednosti za prípadné vady Diela ako aj povinnosti uskutočniť potrebné kontroly tak, aby bolo zaručené riadne vykonanie Diela.

**Článok IX.**

**Stavebný denník**

1. Zhotoviteľ je povinný odo dňa odovzdania Staveniska viesť Stavebný denník.
2. Zhotoviteľ je povinný zapisovať do Stavebného denníka všetky skutočnosti rozhodujúce pre vykonanie Diela, najmä údaje:
3. o začatí a ukončení Rekonštrukčných prác,
4. o stave Staveniska,
5. o rozsahu a spôsobe vykonania Rekonštrukčných prác a ich akosti,
6. o použitej stavebnej technike a mechanizácii,
7. o prítomných Pracovníkoch, použitých dopravných prostriedkoch a strojoch,
8. o vykonaných kontrolách a
9. o iných skutočnostiach súvisiacich s vykonaním Diela.
10. Objednávateľ je povinný sledovať obsah Stavebného denníka a k zápisom pripájať svoje stanovisko (súhlas, námietky).
11. V čase uskutočňovania Rekonštrukčných prác musí byť Stavebný denník na Stavenisku trvale prístupný.
12. Zhotoviteľ skončí vedenie Stavebného denníka okamihom odovzdania a prevzatia Diela.
13. Všetky odchýlky od Projektovej dokumentácie a od Výkazu výmeru pre zhotovenie Diela musia byť Objednávateľom v Stavebnom denníku vopred odsúhlasené. O prípadných odchýlkach od Projektovej dokumentácie a Výkazu výmeru Stavbyvedúci, okrem písomného záznamu v Stavebnom denníku, upozorní Stavebný dozor najneskôr nasledujúci deň telefonicky a e-mailom.
14. Stavebný denník sa skladá z úvodných listov, z denných záznamov a príloh.
15. Úvodné listy v denníku budú obsahovať:
16. základný list, v ktorom je uvedené minimálne obchodné meno a sídlo Objednávateľa, Zhotoviteľa a zmeny týchto údajov,
17. identifikačné údaje Diela a
18. prehľad skúšok každého druhu vykonaných počas realizácie Diela.
19. Denné záznamy sa budú písať do Stavebného denníka s očíslovanými listami na dva oddeliteľné prepisy. Denné záznamy čitateľne zapisuje a podpisuje Stavbyvedúci alebo osoby písomne určené Zhotoviteľom v deň, keď sa Rekonštrukčné práce vykonali alebo keď boli zistené okolnosti , ktoré sú predmetom zápisu, v slovenskom jazyku a v súlade so Stavebným zákonom.
20. Okrem Zhotoviteľa, ním určených osôb a Stavbyvedúceho, môže zápisy v Stavebnom denníku vykonávať Objednávateľ a ním určený Stavebný dozor podľa bodu 2 čl. VIII. tejto Zmluvy.
21. Bez ohľadu na ustanovenie bodu 10 tohto článku tejto Zmluvy má právo usmerňovať Rekonštrukčné práce prostredníctvom Stavebného denníka len Stavebný dozor Objednávateľa.
22. Ak Stavbyvedúci nesúhlasí so záznamom vykonaným Objednávateľom v Stavebnom denníku, je povinný sa k nemu vyjadriť do Stavebného denníka najneskôr do 3 pracovných dní odo dňa jeho zápisu Objednávateľom, inak sa predpokladá, že s obsahom záznamu súhlasí a je povinný v zmysle tohto zápisu postupovať.
23. Stavbyvedúci je povinný predkladať Stavebnému dozoru Objednávateľa denné záznamy na kontrolných dňoch, inak na požiadanie najneskôr nasledujúci deň a odovzdať mu prvý prepis. Ak s nimi Stavebný dozor Objednávateľa nesúhlasí, zapíše túto skutočnosť do 3 pracovných dní odo dňa ich predloženia do Stavebného denníka s uvedením dôvodov. Pokiaľ sa Stavebný dozor k predloženým denným záznamom v stanovenej lehote nevyjadrí, predpokladá sa, že s ich obsahom súhlasí.
24. Stavebný dozor sa pri kontrolách oboznámi so zápismi v Stavebnom denníku, vykonanými Stavbyvedúcim, a zapíše svoje zistenia do Stavebného denníka, podpíše všetky listy Stavebného denníka, zapíše do Stavebného denníka čísla listov, ktorých stredné prepisy po kontrole mieni oddeliť a zobrať so sebou, vyškrtá prípadné voľné miesta v Stavebnom denníku, na záver oddelí stredné prepisy a zoberie si ich so sebou na archiváciu u Objednávateľa.
25. Zhotoviteľ je povinný najneskôr 3 pracovné dni vopred záznamom v Stavebnom denníku a zároveň telefonicky a e-mailom vyzvať Stavebný dozor Objednávateľa na preverenie Rekonštrukčných prác, ktoré budú v ďalšom v ďalšom pracovnom postupe zakryté alebo sa stanú neprístupnými. Ak Zhotoviteľ nevyzve Stavebný dozor Objednávateľa na preverenie Rekonštrukčných prác podľa tohto bodu Zmluvy a Objednávateľ požaduje odkrytie Rekonštrukčných prác, ktoré sa v ďalšom pracovnom postupe zakryli alebo sa stali neprístupnými, je náklady dodatočného odkrytia povinný uhradiť Zhotoviteľ.
26. Ak sa Stavebný dozor alebo Objednávateľom určená osoba nedostaví na preverenie prác v lehote podľa predchádzajúceho bodu Zmluvy a požaduje odkrytie Rekonštrukčných prác, ktoré sa v ďalšom pracovnom postupe zakryli alebo sa stali neprístupnými, je náklady dodatočného prekrytia povinný uhradiť Objednávateľ. Ak sa pri dodatočnom odkrytí zistí, že Rekonštrukčné práce boli vykonané chybne, je náklady dodatočného odkrytia povinný nahradiť Zhotoviteľ.

Stavbyvedúci ako zodpovedná osoba Zhotoviteľa musí by počas výkonu Rekonštrukčných prác alebo na požiadanie Objednávateľa a Stavebného dozoru prítomný na Stavenisku. Stavbyvedúci zodpovedá za kontrolu Rekonštrukčných prác, je povinný informovať Stavebný dozor o všetkých zmenách, nezrovnalostiach, odchýlkach, pokiaľ k nim prišlo v priebehu vykonávania Rekonštrukčných prác.

**Článok X.**

**Zodpovednosť za vady**

1. Vadou alebo nedorobkom Diela sa rozumie odchýlka od kvality, rozsahu a parametrov Diela stanovených touto Zmluvou a všeobecne záväznými technickými normami a právnymi predpismi ako aj chýbajúci doklad alebo písomnosť, ktorú podľa tejto Zmluvy je zhotoviteľ povinný predložiť Objednávateľovi pri písomnom odovzdaní Diela alebo časti Diela.
2. Zhotoviteľ zodpovedá za to, že materiály a práce v zmysle predmetu Zmluvy sú dodané a vykonané riadne v súlade so Zmluvou a počas záručnej doby budú mať vlastnosti dohodnuté v Zmluve. Taktiež Zhotoviteľ zodpovedá za vady, ktoré predmet Diela má v čase jeho odovzdania, pričom za vady, ktoré sa prejavili po odovzdaní Diela, zodpovedá Zhotoviteľ len vtedy, ak boli spôsobené porušením jeho zmluvných povinností.
3. Zhotoviteľ nezodpovedá za vady spôsobené dodržaním nevhodných pokynov, ktoré mu dal Objednávateľ v prípade, ak Objednávateľa na nevhodnosť týchto pokynov písomne upozornil a Objednávateľ na ich dodržaní trval, alebo ak zhotoviteľ ani pri vynaložení odbornej starostlivosti túto nevhodnosť nemohol zistiť.
4. Záručná doba Diela je päť rokov a začína plynúť odo dňa protokolárneho odovzdania diela Objednávateľovi. Počas záručnej doby má Objednávateľ právo požadovať a Zhotoviteľ povinnosť bezodplatne odstrániť vady Diela.
5. Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomne u Zhotoviteľa.
6. Zhotoviteľ sa zaväzuje, že s odstraňovaním vád Diela začne najneskôr do piatich pracovných dní odo dňa doručenia písomnej reklamácie podľa odseku 5 tohto článku.
7. Na nároky Objednávateľa z vád Diela sa vzťahujú primerane ustanovenia Obchodného zákonníka.
8. V prípade omeškania Zhotoviteľa s odstránením reklamovaných vád, alebo ak Zhotoviteľ odmietne vady odstrániť, je Objednávateľ oprávnený tieto odstrániť na svoje náklady a Zhotoviteľ je povinný Objednávateľovi uhradiť náklady vynaložené na odstránenie vád, a to do 15 dní odo dňa ich písomného uplatnenia u Zhotoviteľa.

**Článok XI.**

**Sankcie, zmluvné pokuty a náhrada škody**

1. V prípade omeškania Zhotoviteľa so zhotovením Diela riadne a včas má Objednávateľ nárok na zmluvnú pokutu vo výške 1 % z ceny podľa článku IV. ods. 1 tejto zmluvy, a to v prípade, ak je Zhotoviteľ osobou registrovanou pre daň z pridanej hodnoty, aj s DPH; za každý aj začatý deň omeškania. Ak došlo k omeškaniu Zhotoviteľa so zhotovením Diela z dôvodu pôsobenia vyššej moci (živelná pohroma, vojnový konflikt, štrajk), Objednávateľ neuplatní zmluvnú pokutu voči Zhotoviteľovi za dobu trvania vyššej moci. Objednávateľ neuplatní zmluvnú pokutu taktiež v prípade, ak sám je v omeškaní, a to za dobu omeškania objednávateľa (§ 370 Obchodného zákonníka).
2. V prípade omeškania Zhotoviteľa so splnením záväzku odstrániť vady Diela v lehote podľa článku VI ods. 4 tejto Zmluvy má Objednávateľ nárok na zmluvnú pokutu vo výške 100,- Eur (slovom jednosto eur) za každý, aj začatý deň omeškania. Zaplatením tejto pokuty sa Zhotoviteľ nezbavuje povinnosti odstrániť vadu na vlastné náklady.
3. Porušenie ktorejkoľvek z povinností Zhotoviteľa podľa článku VI. tejto Zmluvy zakladá právo Objednávateľa na zaplatenie zmluvnej pokuty vo výške 10 % z celkovej ceny, a to v prípade, ak je Objednávateľ osobou registrovanou pre daň z pridanej hodnoty, aj s DPH, uvedenej v článku IV. ods. 1 tejto zmluvy.
4. V prípade omeškania Objednávateľa so splnením povinností uhradiť faktúru v termíne splatnosti, má Zhotoviteľ nárok na úrok z omeškania vo výške 0,1 % z dlžnej sumy za každý aj začatý deň omeškania.
5. Zaplatením zmluvnej pokuty nie je dotknuté právo Objednávateľa na náhradu škody, ktorá mu vznikne porušením zabezpečovanej povinnosti zo strany Zhotoviteľa. Objednávateľ má nárok na náhradu škody v celom jej rozsahu (a teda aj škody presahujúcej zmluvnú pokutu, ktorá vznikla v dôsledku porušenia povinnosti Zhotoviteľom zabezpečenej zmluvnou pokutou).

**Článok XIII.**

**Subdodávatelia**

Zhotoviteľ je oprávnený vykonať časť plnenia podľa tejto Zmluvy prostredníctvom subdodávateľa uvedeného v zozname subdodávateľov s uvedením údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, ktorý tvorí Prílohu č. 2 tejto Zmluvy. Využitím subdodávateľov nie je dotknutá zodpovednosť Zhotoviteľa za plnenie podľa tejto Zmluvy.

V súlade s § 11 zákona o verejnom obstarávaní verejný obstarávateľ nesmie uzavrieť zmluvu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora, alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora. Táto povinnosť sa vzťahuje na subdodávateľa po celú dobu trvania Zmluvy.

Počas trvania tejto zmluvy je Zhotoviteľ oprávnený zmeniť alebo doplniť subdodávateľa uvedeného v Prílohe č. 2 tejto Zmluvy výlučne na základe písomného dodatku k tejto zmluve; Zhotoviteľ sa zaväzuje v rámci návrhu na zmenu subdodávateľa spolu s aktualizovanou Prílohou č. 2 tejto Zmluvy uviesť údaje o novom subdodávateľovi v rozsahu podľa § 41 ods. 3 zákona o verejnom obstarávaní.

V prípade, ak má počas plnenia Zmluvy zhotoviteľ záujem zmeniť svojich subdodávateľov, je povinný rešpektovať nasledovné pravidlá:

1. počas trvania Zmluvy je zhotoviteľ oprávnený zmeniť alebo doplniť subdodávateľa uvedeného v Prílohe č. 2 tejto Zmluvy výlučne na základe písomného dodatku k tejto Zmluve; zhotoviteľ sa zaväzuje v rámci návrhu na zmenu subdodávateľa spolu s aktualizovanou Prílohou č. 2 tejto Zmluvy uviesť údaje o novom subdodávateľovi v rozsahu podľa § 41 ods. 3 zákona o verejnom obstarávaní,
2. subdodávateľ, ktorého sa týka návrh na zmenu a má povinnosť zapisovať sa v registri partnerov verejného sektora, musí byť zapísaný v registri partnerov verejného sektora, v súlade s odsekom 3 tohto článku,
3. subdodávateľ, ktorého sa týka návrh na zmenu, musí byť schopný realizovať príslušnú časť predmetu zákazky v rovnakej kvalite, ako pôvodný subdodávateľ,
4. Zhotoviteľ oznámi Objednávateľovi návrh na zmenu subdodávateľa spolu s predložením dokladov preukazujúcich splnenie podmienok uvedených vyššie.

Zhotoviteľ je povinný písomne oznámiť objednávateľovi akúkoľvek zmenu údajov uvedených v Prílohe č. 2 Zmluvy. Pre vylúčenie pochybností platí, že na zmenu kontaktných údajov akéhokoľvek aktuálneho subdodávateľa nie je potrebné vyhotoviť dodatok k zmluve. Návrh na zmenu subdodávateľa spolu s dokladmi podľa odseku 4 písm. d) tohto článku a aktualizovaným znením Prílohy č. 2 Zmluvy musí Zhotoviteľ predložiť Objednávateľovi najneskôr 3 pracovné dni pred začatím plánovanej subdodávky. Objednávateľ má právo zmenu odmietnuť, ak nie sú splnené podmienky uvedené v odseku 4 tohto článku.

**Článok XIV.**

**Trvanie a zrušenie zmluvy**

1. Táto zmluva je uzatvorená na dobu určitú, a to do vysporiadania všetkých vzájomných záväzkov a nárokov zmluvných strán.
2. Túto Zmluvu je možné ukončiť aj písomnou dohodou zmluvných strán, písomným odstúpením od Zmluvy alebo písomnou výpoveďou.
3. Zhotoviteľ je oprávnený od Zmluvy odstúpiť v prípade podstatného porušenia tejto Zmluvy zo strany Objednávateľa; za podstatné porušenie sa na účely tejto Zmluvy bude považovať, ak Objednávateľ odmietne poskytnúť potrebné spolupôsobenie a plnenie podmienok tejto Zmluvy, ktoré by podstatným spôsobom znemožňovalo Zhotoviteľovi plniť podmienky tejto Zmluvy; tieto okolnosti musí Zhotoviteľ podrobne dokladovať a špecifikovať.
4. Objednávateľ má právo odstúpiť od tejto Zmluvy v prípadoch ustanovených Obchodným zákonníkom, ako aj v prípadoch, ak Zhotoviteľ:
5. bez podstatného dôvodu nezačne práce na diele do 7 dní od prevzatia Staveniska alebo bezdôvodne preruší práce na Diele na viac ako 7 dní,
6. nebude vykonávať Dielo v súlade s touto Zmluvou, príslušnými technickými normami a právnymi predpismi, alebo bude plniť, resp. neplniť svoje zmluvné povinnosti takým spôsobom, ktorý vyvolá u Objednávateľa opodstatnenú obavu, že zhotoviteľ neplní predmet tejto Zmluvy v zmluvne dohodnutom termíne,
7. je v exekúcii (napr. podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov, zákona Slovenskej národnej rady č. 563/2009 Z. z. o správe daní (daňový poriadok) a o zmene a doplnení niektorých zákonov a pod.),
8. opakovane neplní alebo poruší povinnosti zhotoviteľa na úseku bezpečnosti a ochrany zdravia pri práci a požiarnej ochrany, čo sa bude považovať za podstatné porušenie tejto zmluvy zhotoviteľom.
9. Porušenie ktorejkoľvek z povinností Zhotoviteľa podľa článku XIII. tejto Zmluvy je jej podstatným porušením a zakladá právo Objednávateľa na odstúpenie od tejto Zmluvy a zároveň právo Objednávateľa na zaplatenie zmluvnej pokuty vo výške 10 % z celkovej ceny uvedenej v bode 1 článku IV tejto Zmluvy, a to v prípade, ak je zhotoviteľ osobou registrovanou pre daň z pridanej hodnoty, aj s DPH.
10. Túto Zmluvu je možné vypovedať písomnou výpoveďou aj bez uvedenia dôvodu, s výpovednou dobou 15 pracovných dní, ktorá začne plynúť dňom nasledujúcim po dni jej doručenia druhej zmluvnej strane.
11. Zánik zmluvy odstúpením alebo výpoveďou sa nedotýka práva na uplatnenie nárokov vyplývajúcich z porušenia zmluvy, vrátane oprávnenia na náhradu škody, zmluvnej pokuty, či úrokov z omeškania.

**Článok XV.**

**Odovzdanie a prevzatie diela**

1. Zhotoviteľ písomne oznámi objednávateľovi 2 pracovné dni vopred zápisom v Stavebnom denníku ako aj e-mailom zástupcom zmluvných strán, že dielo bude pripravené k prevzatiu. Na základe oznámenia dohodne Zhotoviteľ s objednávateľom termín preberacieho konania.
2. O odovzdaní a prevzatí Diela sa spíše protokol o odovzdaní a prevzatí Diela, súčasťou ktorého bude aj:
3. zhodnotenie kvality vykonaného diela v zmysle platných STN noriem, technologických postupov a tejto zmluvy,
4. súpis zistených vád a nedorobkov, ktoré nebránia riadnemu užívaniu diela a dohoda o termínoch ich odstránenia, a to v prípade, ak sa budú uplatňovať,
5. vyhlásenie Zhotoviteľa, že Dielo odovzdáva k určitému dátumu, alebo dôvody neodovzdania diela a/alebo potrebných dokladov a podkladov,
6. vyhlásenie objednávateľa, že Dielo sa preberá k určitému dátumu; v opačnom prípade dôvody neprevzatia Diela,
7. súpis odovzdávaných dokladov,
8. súpis skutočne vykonaných prác a dodávok.
9. Súčasne s odovzdaním diela odovzdá Zhotoviteľ Objednávateľovi dokumenty v zmysle článku VI. ods. 11 tejto Zmluvy.
10. Ak pri Preberaní Diela Objednávateľ zistí, že Dielo má vady a nedorobky brániace riadnemu užívaniu, Dielo neprevezme a spíše so zhotoviteľom zápis o zistených vadách a nedorobkoch, spôsobe a termíne ich odstránenia. Zhotoviteľ má povinnosť odovzdať Dielo po odstránení týchto vád. Po dobu odstraňovania vád a nedorobkov zistených pri odovzdávaní Diela je Zhotoviteľ v omeškaní s plnením predmetu zmluvy, to neplatí, ak ich zhotoviteľ odstráni v dohodnutej lehote podľa čl. III bod 1 tejto Zmluvy.

**Článok XVI.**

**Záverečné ustanovenia**

1. Všetky oznámenia a písomnosti medzi zmluvnými stranami, týkajúce sa realizácie predmetu zmluvy, vrátane odstúpenia od zmluvy a výpovede musia byť vykonané v písomnej podobe a druhej zmluvnej strane doručené buď osobne alebo doporučeným listom, či inou formou registrovaného poštového styku na adresu uvedenú v záhlaví zmluvy, ak sa zmluvné strany nedohodnú inak.
2. Za doručenie písomnej poštovej zásielky sa považuje aj vrátenie tejto zásielky s vyznačením pošty: „neprevzal v odbernej lehote“, alebo vrátenie poštovej zásielky s vyznačením pošty: „adresát neznámy“. V prípade oznámenia, výpovede alebo odstúpenia doručeného osobne, sa tieto považujú za doručené dňom osobného doručenia, a to aj v prípade ak adresát odmietne oznámenie, výpoveď alebo odstúpenie prevziať.
3. V prípade rozhodnutia Zhotoviteľa o zlúčení, splynutí, rozdelení spoločnosti, predaja podniku alebo jeho časti, podania návrhu na začatie konkurzného alebo reštrukturalizačného konania na svoj majetok, jeho vstupe do likvidácie, je zhotoviteľ povinný písomne oznámiť objednávateľovi uskutočnenie takejto skutočnosti, a to do 5 kalendárnych dní odo dňa jej účinnosti, inak zodpovedá za všetky škody z toho vyplývajúce a Objednávateľovi, vzniká právo okamžite odstúpiť od tejto zmluvy, ak osobitný predpis neustanovuje inak.
4. V prípade zmeny obchodného mena, názvu, sídla, právnej formy alebo i spôsobu konania za zmluvnú stranu, bankového spojenia a čísla účtu, oznámi zmluvná strana, ktorej sa niektorá z uvedených zmien týka, písomnou formou túto skutočnosť druhej zmluvnej strane, a to bez zbytočného odkladu, inak povinná zmluvná strana zodpovedá za všetky prípadné škody z toho vyplývajúce alebo náklady, ktoré v tejto súvislosti musela vynaložiť druhá zmluvná strana. Takéto oznámenie sa nepovažuje za zmenu zmluvy a nevyžaduje si jej prijatie postupom podľa ods. 9 tohto článku.
5. Všetky práva a povinnosti zmluvných strán neupravené touto Zmluvou sa riadia ustanoveniami Obchodného zákonníka a ostatnými príslušnými právnymi predpismi.
6. Neplatnosť, neúčinnosť alebo nevymáhateľnosť niektorého z ustanovení zmluvy nemá vplyv na platnosť, účinnosť alebo vymáhateľnosť ostatných ustanovení zmluvy. Ak je niektoré z ustanovení Zmluvy neplatné, neúčinné alebo nevymáhateľné alebo sa takým stane neskôr, zaväzujú sa obe zmluvné strany takéto ustanovenie nahradiť iným, ktoré najviac zodpovedá účelu a právnemu významu sledovanému pôvodným ustanovením Zmluvy.
7. Zmluvné strany sa zaväzujú riešiť spory súvisiace s plnením ustanovení tejto zmluvy prednostne rokovaním zástupcov štatutárnych orgánov oboch zmluvných strán. Ak sa rozpor neodstráni dohodou, je ktorákoľvek zo zmluvných strán oprávnená predložiť žalobu na príslušný súd Slovenskej republiky.
8. Zmluvu možno meniť alebo dopĺňať len v súlade s § 18 zákona o verejnom obstarávaní písomnou dohodou zmluvných strán vo forme číslovaných dodatkov podpísaných obomi zmluvnými stranami. Túto Zmluvu možno dopĺňať alebo meniť iba písomne, a to na základe dodatku ku Zmluve podpísaného oprávnenými zástupcami oboch zmluvných strán.
9. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
10. Táto zmluva je vyhotovená v 4 rovnopisoch, z ktorých 2 rovnopisy prevezme Objednávateľ a 2 rovnopisy prevezme Zhotoviteľ.
11. Zmluvné strany vyhlasujú, že obsah zmluvy je im dostatočne jasný a zrozumiteľný, je prejavom ich slobodnej a vážnej vôle, zmluvu si prečítali, oboznámili sa s jej obsahom a na znak súhlasu ju bez výhrad vlastnoručne podpisujú.
12. Neoddeliteľnou súčasťou tejto zmluvy je:

Príloha č. 1 – Podrobný položkový rozpočet diela / Výkaz výmer

Príloha č. 2 – Zoznam subdodávateľov a podiel subdodávok

Vo Veľkom Záluží, dňa ................... V ................... dňa ...................

**Objednávateľ: Zhotoviteľ:**

................................................. .................................................

MUDr. Henrich Grác

Príloha č. 1

Výkaz výmer (Položkový rozpočet v zmysle vysúťažených cien)

Príloha č. 2

**Zoznam subdodávateľov a podiel subdodávok**

|  |  |  |  |  |
| --- | --- | --- | --- | --- |
| p. č. | Subdodávateľ | Údaje o osobe  oprávnenej konať  za subdodávateľa [[1]](#footnote-1) | Predmet subdodávky | % podiel subdodávok |
| 1. |  |  |  |  |
| 2. |  |  |  |  |
| 3. |  |  |  |  |
| ..... |  |  |  |  |

V .................................. dňa .................20..

meno a podpis oprávnenej osoby zhotoviteľa

1. v rozsahu meno a priezvisko, adresa pobytu, dátum narodenia [↑](#footnote-ref-1)